
Pravila ponašanja prilikom useljenja i stanovanja u studentskim domovima SC-a Split, akad.2020./21.g. tijekom pandemije COVID 19
1. Useliti može samo onaj student koji Izjavom  potvrđuje da: nema propisanu mjeru samoizolacije, te je upoznat sa svim odredbama propisanim Zakonom o zaštiti pučanstva od zaraznih bolesti (NN 79/07, 113/08, 43/09, 130/17, 47/20); nije bio u kontaktu sa osobom koja boluje od bolesti uzrokovane novim COVID-19 virusom, ili osobom koja je bila u samoizolaciji posljednjih 14 dana; nema simptome bolesti uzrokovane novim corona virusom (najčešći simptomi: povišena tjelesna temperatura, kašalj, gubitak okusa ili mirisa, otežano disanje, bolovi u mišićima, bolovi u leđima); poznaje i poštuje propisane preventivne mjere zaštite od COVIDa-19. 
2. Prilikom ulaska na recepciju, djelatnik Studentskog centra će svakom studentu izmjeriti njegovu tjelesnu temperaturu. Studenti koji imaju povišenu tjelesnu temperaturu (37,2°C ili više) neće moći useliti u  studentski dom.
3. [bookmark: _Hlk49096778]Svaki student prilikom useljenja dužan je potpisati Izjavu o zdravstvenom stanju, bez obzira je li istu već prethodnu potpisao (ako je slučajno napuštao mjesto boravišta tj. studentski dom)
4. Pri useljenju svi korisnici smještaja-studenti dužni su održavati fizički razmak od najmanje 1,5 m do 2 m,  te nositi zaštitnu masku i dezinficirati ruke. Prilikom stanovanja i kretanja po studentskom domu obavezno je poštivanje socijalne udaljenosti , te učestalo higijensko pranje i dezinfekcija ruku.
5. Student koji prilikom useljenja ne potpiše Izjavu o zdravstvenom stanju neće moći  useliti u studentski dom. Zbog smanjenja gužvi i zadržavanja na recepciji studentskih domova, prilikom useljenja, Ugovori o smještaju, Izjava o zaduženju sobe i sobnog inventara, te Izjava o razduženju sobe i sobnog inventara se nalazi u sobi svakog studenta koji useljava u studentski dom. Studenti svoje Ugovore o smještaju, Izjavu o zaduženju sobe i sobnog inventara, Izjavu o razduženju sobe i sobnog inventara moraju potpisati u roku od najkasnije 4 dana, te jedan potpisani primjerak donijeti na recepciju doma, a drugi primjerak ostavljaju kod sebe. 

6. S ciljem prevencije zaraze i širenja corona virusa, Studentski centar Split je  donio odluku o zabrani ulaska osoba koje nisu korisnici smještaja u objekte smještaja Studentskog centra Split, odnosno posjete svim korisnicima smještaja su zabranjene. Molimo Vas da budete odgovorni i da poštujete navedenu zabranu. Ista jednako vrijedi i za period useljenja što znači da Vaši roditelji, prijatelji, poznanici itd. ne smiju ulaziti u objekt smještaja kako bi Vam pomogli nositi stvari i dr. U slučaju nepoštivanja mjere, korisnik smještaja odgovara disciplinski, a moguć je i gubitak prava na smještaj.
7. Dizalo mogu koristiti najviše dvije osobe uz korištenje zaštitnih maski. Prilikom korištenja stubišta potrebno je održavati socijalnu distancu minimalno 1,5 m do 2 m, uz obavezno korištenje zaštitnih maski.  
8. Nije dozvoljeno primati posjete u sobi (ako je ulazak neophodan svi moraju imati maske), niti organiziranje zajedničkog druženja u sobama, ili zajedničkim prostorijama. Nije dozvoljeno posjećivanje studenta u drugom domu
9. Nisu dozvoljene samoinicijativne zamjene soba, tj. student mora isključivo koristiti sobu koju je zadužio. 
10. Na svakoj zajedničkoj prostoriji označen je broj osoba koje je mogu istovremeno koristiti uz pridržavanje distance i nošenje maski. Na zajedničkim prostorijama bit će raspored korištenja tih prostorija prema grupama soba (po hodnicima i katovima) te, prema uputama HZJZ, nije dozvoljeno korištenje prostorija na drugim katovima, drugom krilu i sl. Zadržavanje u čajnim kuhinjama ograničeno je na 20 minuta. Zadnjih nekoliko minuta korištenja potrebno je prozračiti čajnu kuhinju. Suđe treba oprati i pospremiti. Nije dozvoljeno zajedničko korištenje suđa. Svo suđe koje ostane na radnoj površini ili u sudoperu bit će odstranjeno. Okupljanja i druženja (zabave, proslave i sl.) studenata u zajedničkim prostorijama i na otvorenim prostorima nisu dozvoljena. Zadržavanje u hodnicima i na stubištima potrebno je skratiti koliko je moguće u cilju izbjegavanja grupiranja
11. Nije dozvoljeno koristiti sportske objekte Studentskog centra Split bez dozvole i odobrenja Uprave Studentskog centra Split !
12. Obavezno prijaviti voditelju domu, ili djelatniku na recepciji studentskog doma, svaku promjenu zdravstvenog stanja koje može dovesti do ugroze zdravlja i života drugih osoba u domu. 
13. U slučaju propisivanja mjera samoizolacije od nadležne epidemiološke službe ili pozitivnog nalaza na COVID-19, student ne smije boraviti u domu, te se mora odmah iseliti, a ako nema trenutnu mogućnost iseljenja Studentski centar će mu omogućiti sobu za samoizolaciju i to najduže par dana do odlaska studenta.. Studentski domovi sukladno uputi MZO-a ne mogu biti stalna mjesta za samoizolaciju. 
14. Svako napuštanje mjesta boravišta (odlazak iz Splita) i povratka u studentski dom student je dužan prijaviti na recepciju studentskog doma. Pri povratku u dom student je dužan ponovo ispuniti Izjavu o zdravstvenom stanju. 
15. Redovito se pridržavati svih preporuka nadležnih epidemioloških službi  i stručnih službi SC-a radi sprečavanja širenja zaraze COVID-19 

Korisnik usluga smještaja SC-a Split obvezuje se u potpunosti pridržavati odredbi Pravilnika o domskom redu i drugih općih akata Studentskog centra Split koji se nalaze na web stranici Studentskog centra Split www.scst.unist.hr , a kojima se utvrđuju prava i obveze korisnika smještaja u studentskom domu. 

